Elephant Walk

***Elephant Walk*** (títol orichinal en anglés, en aragonés ***O paseyo de l'elefant***, estrenada en Aragón con o títol en castellano de ***La senda de los elefantes***, en aragonés ***A talladera d'os elefants***) ye una cinta de cine estausunidense de cine de drama d'aventuras estrenada l'anyo 1954, dirichida por William Dieterle seguntes un guión adaptau por John Lee Mahin (basau en a novela *[[Elephant Walk (novela)|Elephant Walk]]*, que heba publicau Robert Standish l'anyo 1948), con una banda sonora orichinal de Franz Waxman, una dirección de fotografía de Loyal Griggs, una producción cinematografica d'Irving Asher ta la productora cinematografica Paramount Pictures y un elenco d'o cual en fan parte Elizabeth Taylor, Dana Andrews, Peter Finch, Abraham Sofaer, Abner Biberman, Noel Drayton, Rosalind Ivan, Barry Bernard, Philip Tonge, Edward Ashley-Cooper, Leo Britt y Mylee Haulani, entre d'atros actors.

Poco dimpués de rematar a Segunda Guerra Mundial, John Wiley plega enta lo Reino Uniu ta buscar-ie una esposa. Ye un cabalero propietario d'una gran plantación de te en Ceilán, y conoix a Ruth, una choven que treballa en una librería y s'enamora d'él. Como pan d'a voda visitan bels lugars y países se camín enta Ceilán, a on Ruth veye que su mariu poseye una gran fortuna, cosa que no conoixeba dica qué livel. Cuan son de camín por a chungla con l'auto, troban a un elefant masclo que lis impide lo paso, y John dispara ta ixafurnar-lo. Bien luego Ruth comprén que John ye dominau por a figura de su difunto pai, qui construyó la gran mansión familiar en bel mayo d'a talladera que emplegaban os elafants ta plegar enta lo río. Tamién descubre que a mai de John fuyó de Ceilán ta tornar enta Anglaterra pero que si mariu la obligó a tornar ta que lo suyo fillo naixese en a plantación, y la muller morió bien luego. Amás, Appuhamy, lo chefe d'os criaus d'a casa, reverencia a lo "Gubernador", como claman a lo pai de John, y gosa ir enta la suya tomba (que se troba en o centro d'o gran chardín d'a casa) ta explicar-li a lo difunto cosas negativas de Ruth. Fialment Ruth tamién conoix que lo "Gubernador" heba construyiu conscientment a casa en a talladera d'os elefants, y que lo masclo contra lo que John heba disparau proba terne que terne de dentrar en a propiedat ta recuperar o camín ancestral d'elefants. A la vegada, descubre que ye la sola muller europea de tot o districto, y que atros propietarios de plantacions gosan visitar a John y celebrar-ie faricandolas con abundant consumo de bebodas alcolicas y que ixo fa que John tienga con ella comportamientos casi que violentos. Prencipia a refuchiar-se en l'administrador de John, Dick Carver, y prencipian a enamorar-se, encara que Ruth contina sin crebar o vinclo con o suyo esposo, dica que finalment con una zaguera agresión oprta por marchar. Tanimientres, troban o camín zarrau en haber esclatau una epidemia de colera, y Ruth ye qui organiza lo treballo d'as enfermeras ta rendrezar a situación. Ixo fa que Appuhamy li diga a lo Gubernador que yera equivocau y que aspera que Ruth remanie en a casa. Tanimientres, ye lo momento en que l'elefant masclo conduz a lo suyo rabanyo enta lo muro d'a finca y consiguen dentrar-ie, matando a Appuhamy y esvoldregando la gran mansión.

A cinta s'ambienta a finals d'os anyos 1940 en Sri Lanka y Anglaterra. y las suyas escenas se filmoron en Colombo (Provincia de l'Ueste) y Kandy, Matale y Polonnaruwa (Provincia Central) en Sri Lanka, amás d'o rancho Iverson en Los Angeles (California) en os Estaus Unius.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos

*  ''Elephant Walk'' en Internet Movie Database.
*  ''Elephant Walk'' en TCM Movie Database.
*  ''Elephant Walk'' en l**[[American Film Institute Catalog]]'' de l**American Film Institute''.